Burjassot, al costat de les Famílies, en la seua jornada internacional
2025-07-24

El Dia Internacional de les Famílies se celebra el 15 de maig de cada any, amb la finalitat de conscienciar a la població sobre el paper que té la família en l’educació i la formació dels fills des de la primera infància, així com fomentar els llaços familiars i la unió familiar.

Per a commemorar i realçar la importància de la jornada, l’Ajuntament de Burjassot, des de la regidoria d’Educació que dirigeix Manuela Carrero juntament amb l’equip de treball del Gabinet Psicopedagògic Municipal i amb la implicació directa dels centres educatius de les AMPA i AFA, ha volgut estar precisament al costat de les famílies de Burjassot, donant-los la rellevància que mereixen en l’àmbit del desenvolupament integral i el benestar dels menors de Burjassot.

Així, el Dia Internacional de les Famílies s’ha celebrat a Burjassot amb diverses accions i activitats que han buscat, tant la implicació de les AMPA i AFA, com de les pròpies famílies. Per part de la regidoria d’Educació, en la vesprada del dijous 13 de maig, es va celebrar una xarra-col·loqui sobre l’educació parental, el benestar dels menors i l’apoderament de les famílies. El ponent era el psicòleg Mauro Bólmida i la vesprada va resultar un èxit de participació en la qual, a més, va ser una de les primeres activitats presencials programades en l’àmbit de l’educació.

La sala polivalent del Tívoli, lloc de celebració de la xarrada, ha servit també per a exposar tots els treballs presentats al concurs de Dibuix “La família, el que hem aprés” així com un panell amb fotografies que mostraven moments en família, gaudits d’excursió o per la muntanya, sumant quilòmetres junts.

Els enllaços a continuació porten a vídeos elaborats per les AMPAS i AFA de diferents centres educatius que mostren les activitats que també s’han realitzat, durant tots aquests mesos en el si de les associacions de pares, mares i famílies de Burjassot:

– AMPA MIGUEL BORDONAU: https://portal.edu.gva.es/46002428/ampa/

– AFA IES VICENT ANDRÉS ESTELLÉS: https://fb.watch/5sPPfEZ-tv/

– AFA SANT JOAN DE RIBERA: https://fb.watch/5sK7iItnfz/

– AMPA LES SITGES: https://m.facebook.com/story.php?story_fbid=1830564120441244&id=100004630212273